135 



fladen, som om den skummede Overfladen. Den var ganske 

 ftygtløs, lod aldeles ikke til at bryde sig om, at jeg nærmede 

 mig, skønt jeg til tilsidst sad i kun 10 m Afstand og saa paa den 

 gennem min Kikkert. Jeg kunde sikkert have gaaet adskilligt 

 nærmere, men jeg vilde nødig skræmme den, da jeg haabede, 

 den skulde holde til her i nogen Tid; jeg saa den imidlertid 

 kun den ene Dag. — Fuglen var i fuldstændig Vinterdragt, der 

 som bekendt saa lidt ligner Sommerdragten, at man næppe 

 tænker sig, det er den samme Fugl, der kan se saa forskellig ud. 



DOBBELTBEKKASIN, HORSEGØG (Gallinago scolopacina). 

 Det er en af de Beboere, som præger Fuglelivet i Inddæmnin- 

 gen, selv om den ikke i Størrelse og Farvepragt kan maale sig 

 med Ænderne, i Tal med Hættemaagerne; men den hører med 

 til de faste Beboere, og selv om den er Trækfugl, er den dog 

 truffet i alle Aarets Maaneder, idet enkelte undertiden overvintrer. 

 De første viser sig tidligt, allerede i Marts, og jeg har optegnet 

 følgende Ankomsttider: 



1910. 6 Marts, 1 saas. 



— 13 — atter 1. 



— 24 — 5 fløj op. 



— 5 April, synes nu at være kommen i større Tal. 



1911. 23 Marts, 12 saas. 



1912. 4 April, 4 — 



1913. 20 Marts, 3 — 



— 30 — 10 fløj op samlede. 



1914. 15 — 1 saas. 



— 31 — 12 laa sammen. 



1915. 21 — 3 fløj op. 



1916. 2 April, 2 saas. 



1917. 1 — 1 — 



Hen i April kommer der saa nogle flere, tildels Fugle paa 

 Træk, hvilket ogsaa ses af, at de ofte opholder sig i Smaaflokke, 

 der flyver samlede op. 



I det tidlige Foraar findes Bekkasinerne altid paa bestemte 

 Steder mest paa Engdrag, der delvis er oversvømmede, og hvor 

 en Del lave Rør rager op; her kan man næsten være sikker 

 paa at træffe de første. Efterhaanden drager Trækfuglene bort, 

 Ynglefuglene spreder sig i Mosen, og der bliver nogle Par tilbage. 



